Ich, Hans Wolleb von Lupffen, vogt des ampts im Eigen, beken̄ offenlich mitt disem brieff, das ich innamen und anstatt der erwirdigen minˀ gnedigen frowen,
eptissin und cōvents zuͦ Kùngsfelden, von heissens wegen des ersamen, wisen Niclausz Frickers, jetz ir hoffmeisters, ✳ ze Windisch im dorff an offnˀ, fryen strasz mitt offem,
verbānē gericht offenlich ze gericht
bin
gesessen uff sun̄etag ze mittervasten, nach Cristi gepùrt do man zalt vierzechenhundertfùnfzigunddrù jar, ✳ und kaͧmen daselbs
ingericht, vˀfùrsprechet, als recht ist, die erbnˀ uff einsit Cuͦnrat Widmer, pfruͦnder und jetz amptman des jarzitampts zuͦ Kùngsfelden, an statt der erwirdigē miner
gnedigen frowē, frow Ursulln̄ von Mùlinen, klosterfrowen und pflegerin desselbn̄ jarzitampts, ✳ un̄ uff die andˀsit ✳ Heini Komler von Windisch. und offnet derselb Heini
Komler durch sinen fùrsprechn̄, wie das er von der jetzgen̄ miner frow von Mùlinē von ir ampts wegen acht Rinsch guld₎ bar ingenomen, und hett ir darub̄ anstatt
und zuͦ handen des jarzitampts eins steten und ewigen kouffs recht und redlich verkoufft und zekouffen geben, gab ouch also ingericht Cuͦnrat Widmˀ an ir und des
ampts statt ze kouffend ein matten, gelegen ze Windisch indem dorff under Ruͤdi Snellmans husz bi der strasz hinab, und ruͤrt einsit an Ruͤdi Snellmans mattē, andˀsit
an die strasz und aber den̄ uff die andern sit uff des Snellmans un̄ Heini Geislers garten, der zuͦ der herberg ze Windisch gehoͤrt, ✳ mitt aller ir rechtūg un̄ zuͦgehoͤrd fùr
fry, ledig eigen bisz an den zechend₎, ✳ damitt zetuͦnd und lassend als mitt irm eignen guͦt, ✳ alles fùr sich und sin erben. ✳ und der Widmer, jetzgen̄t, hàt ouch anstatt und
fùr als vor stat ✳ im, dēselbn̄ Heinin Komler, zuͦ hand₎ ✳ sin selbs, siner erbn̄ und nachkomen dieselbn̄ matten mitt ir zuͦgehoͤrd zum erb gelichen umb zwey fiertel kernēgeltz,
ewigs, die er, sin erbē und nachkomen hinfùr alle jar je uff santt̄ Martins tag zuͦ rechtē, ewigē zinsz dem jarzitampt zuͦ Kùngsfeld, obgen̄t, un̄ sinē pflegern davō
geben, ✳ die matten in eren habn̄ un̄ in allweg davon un̄ mitt tuͦn soͤllent nach zinsz und lands recht, ✳ sitt un̄ gewonheit ungeverlich. und uff die offnūg un̄ vˀgicht
diser sach, als vor stat, wand si beidteil des also ingericht gichtig waren und daruff den kouff mitt recht begerten zuͦbestetigen, ouch das zum rechten satzten, ✳
fragt ich, obgen̄ter richter, urteil umb ✳ un̄ wart uff den eid nach miner urfrag mitt einhelliger, gesamnotˀ urteil im rechten erken̄t un̄ gesprochn̄, ✳ Heini Komlˀ,
obgen̄t, soͤlt sich des kouffs un̄ der matten, als vor stàt, lidklich entzichn̄ un̄ an min hand als eins richtˀs un̄ von des gerichts wegen uffgebn̄ fùr sich un̄ all
sin erben, und den̄ soͤlt ich die antwurten, vertigen un̄ ingebn̄ zuͦ hand₎ Cuͦnrat Widmers an statt und zuͦ hand₎ des jarzitampts zuͦ Kùngsfeld un̄ siner
pfleger, gegewùrtig un̄ kùnftig, und damitt soͤlt ouch die lichūg der matten in den obgen̄ worten bestaͤn. ✳ disz alles, ✳ uffgebn̄, vˀzichn̄ und in antwurtē, als
jetz stat, beschach also nach in̄halt der urteil mitt mund, hand, wortē, wercken un̄ namlich mitt aller sicherheit un̄ gewarsami darzuͦ gehoͤrēt odˀ notdurftig, immasz, das aber nach miner urfrag mitt einhelligˀ urteil uff den eid erteilt wart, ✳ das es immassz beschechn̄ wer, ✳ das es billich kraft, macht un̄ handvest haben, steͣtt blibn̄ un̄ das jarzitampt un̄ sin pfleger daran habent sin un̄ dabi bestaͧn, ✳ ouch Heini Komler fùr sich un̄ sin erbē des koufs un̄ vertgung der matten fùr fri, ledig eigen bisz anden zechend₎ rechter wer sin un̄ darub̄ guͤt, sicher werschafft, wo un̄ als dick sich das geburte, ✳ tuͦn, ✳ un̄ ouch
damitt bi dˀ lichung un̄ empfachung, alles inden worten und gedingen, so vor stand, blibn̄ soͤlten, ✳ alles nach des gerichts un̄ ampts recht im Eigen
aͧn alles bekrencken und widertribn̄ ✳ luterlich aͧn alle geverd. und sind hiebi ingericht gewesen un̄ des gezùgen die erbˀn ✳ Heini Zymˀman, Heini Meigˀ
der alt, Hensli Beck, Hēman Meigˀ von Lupffen, Heini Hofer von Scherntz, Hans Zuͦlouff von Mùlinen, Cuͦntz Snellman von Windisch und ander erbˀ lùt
vil und gnuͦg. ✳ und wand nū dem obgen̄t Widmˀ zuͦ hand₎ des jarzitampts hierub̄ brieff un̄ urkùnd vom gericht zegeben erteilt wart un̄ abˀ disz
sach min gnedigē frowē und ir gotzhusz zuͦ Kùngsfeld anlangt ✳ und darub̄ ze merˀ sicherheit ander insigel den̄ ir hoffmeisters hieran begerten, darub̄ han
ich, obgeñter richter, ✳ als mir ouch das mitt ein helliger, gesamnotˀ urteil uff den eid ✳ wol tuͦn mogen ingericht erteilt wart, ✳ erbetten den ersamen Heinrich
Smid, schulth̄n ze Brugg, das der, des alles ze warem, vestē un̄ ewigē urkùnd, sin insigel fùr mich, bresten halb eigens, ✳ von des gerichts un̄ ir bett wegen,
doch im un̄ sinē erb̄n aͧnschad₎, offenlich nach bekan̄ter urteil gehenckt hât andisen brieff, der gebē un̄ disz alles beschechn̄ ist des tags un̄ jars, als vorstàt. ✳